Kacaritakaké ing Kitab Pararton, Ken Arok ya iku anak saka Ken Endokkang asalé saka Desa Pangkur, wétané Gunung Kawi.[2] Ken Arok nalika semana kayata maling sekti kang dadi buronan pasukan Tumapel.[2] Saka salah siji brahmana, Ken Arok diréwangi dadi kawula alit Tunggul Ametung kang dadi akuwu utawa bupati Tumapel.[2] Ken Arok tresna marang Ken Dedes kang ora liya ya iku permaisuri saka Tunggul Ametung.[2] Amarga tresna kang gedhe, Ken Arok matèni Tunggul Ametung lan ngawini Ken Dedea.[1][2] Nalika semono, Tumapel isih melu Karajaan Kediri kang dipimpin déning Kertajaya.[2] Sawisé ngrumangsani nduwèni kekuwatan kang luwih, tahun 1222 Ken Arok kasil matèni Kertajaya lan munggah tahta dadi raja Singhasari.[1][2] Ken Arok nyandhang gelar Sri Rangga Rajasa Sang Amurwabhumi.[2]